open-index/open-wikipedia-markdown huggingface dataset:
Ralf Bartels

**Ralf Bartels** (s. 21. helmikuuta 1978 Malchin, Saksan demokraattinen tasavalta) on saksalainen kuulantyöntäjä, moninkertainen arvokisamitalisti.

Bartels voitti junioreiden maailmanmestaruuden 1996 ja Euroopan-mestaruuden 1997. Hän saavutti pronssia Münchenin EM-kilpailuissa 2002 tuloksella 20,58 ja oli samana vuonna kolmas myös maailmancupissa työnnettyään 20,67. Pariisin MM-kilpailuissa 2003 hän sijoittui viidenneksi ja Ateenan olympialaisissa 2004 kahdeksanneksi. Vuonna 2005 hän voitti Euroopan cupin tuloksella 20,76 ja sai pronssia Helsingin MM-kilpailuissa työnnettyään 20,99. 

Bartels voitti Euroopan-mestaruuden Göteborgissa 2006 tuloksella 21,13. Myöhemmin samana kesänä hän voitti maailmancupin työnnettyään 20,67. Osakan MM-kilpailuissa 2007 hän oli seitsemäs. Vuoden 2009 sisäratojen Euroopan-mestaruuskilpailuissa Torinossa Bartels voitti pronssia tuloksella 20,39 metriä. Saman vuoden Berliinin MM-kilpailuissa hän oli niin ikään kolmas työnnettyään kolmannella kierroksella ulkorataennätyksensä 21,37. Hallissa hän on työntänyt tätäkin pidemmälle, sillä vuoden 2010 sisäratojen MM-kilpailuissa Dohassa hän sijoittui alun perin kolmanneksi tuloksella 21,44 m, mutta nousi myöhemmin hopeasijalle Andrei Mih’nevitšin dopinghylkäyksen takia. Barcelonan EM-kilpailuissa 2010 Bartels sijoittui kolmanneksi tuloksella 20,93 m, ja Pariisin sisäratojen EM-kilpailuissa 2011 hän voitti kultaa tuloksella 21,16 metriä. Daegun MM-kilpailuissa 2011 hän oli kymmenes. Lontoon olympialaisissa 2012 hän karsiutui loppukilpailusta. Göteborgin sisäratojen EM-kilpailuissa 2013 hän sijoittui neljänneksi tuloksella 20,16&nbsp;m.

Bartels on voittanut Saksan mestaruuden ulkoradoilla vuosina 2002–2006 ja 2008–2010 sekä sisäradoilla vuosina 2003, 2004, 2006, 2009, 2010 ja 2013.

Bartels on ammatiltaan sotilas. Hän on 186 senttimetriä pitkä ja 125-kiloinen.

## Kauden parhaat työnnöt ulkoradoilla
Lähde: IAAF

## Lähteet
Asama

**Asama** ( on tulivuori Japanissa Honshūn saaren keskiosassa. Se sijaitsee Gunman ja Naganon prefektuurien rajalla. Asama on nykyisin 2 568 metriä korkea, ja se purkautui viimeksi vuonna 2019. Vuoren itärinteellä on Tokion yliopiston ylläpitämä tulivuoriobservatorio.

Japanin meteorologinen laitos julkaisi 1. helmikuuta 2009 varoituksen, jonka mukaan vuori saattaa purkautua kahden päivän sisällä. Vuori purkautuikin seuraavana päivänä.

## Lähteet

## Aiheesta muualla
* WolcanoWorld - Asama  
* Mt. Asama 2004 eruption  
* Field Excursion Guide to Asama Volcano  
* Asaman purkautumisvuodet
Inga Abitova

**Inga Eduardovna Abitova ** (, s. 6. maaliskuuta 1982 Samara) on venäläinen kestävyysjuoksija. Abitova on 10&nbsp;000 metrin euroopanmestari vuodelta 2006. 

Barcelonan EM-kilpailuissa 2010 Abitova sijoittui 10&nbsp;000 metrillä alun perin toiseksi, mutta hänet hylättiin myöhemmin dopingrikkomuksen takia. Hän sai biologisen dopingpassin perusteella kahden vuoden kilpailukiellon alkaen 11. lokakuuta 2012. Samalla kaikki hänen tuloksensa 10. lokakuuta 2009 lähtien hylättiin takautuvasti. Pekingin olympialaisten 10&nbsp;000 metrillä vuonna 2008 hän oli kuudes, mutta hänen suorituksensa hylättiin vuonna 2016, kun hänen Pekingin olympialaisissa antamansa dopingnäyte tutkittiin uudelleen ja siitä paljastui dopingaineen käyttö. Pekingin dopingtapauksesta hän sai kahden vuoden kilpailukiellon ajalle 13.6.2016–12.6.2018 ja hänen tuloksensa 16.8.2008 lähtien hylättiin takautuvasti.

Abitovan Göteborgin vuoden 2006 EM-kisoissa juoksema 10&nbsp;000 metrin voittoaika 30.31,42 on hänen ennätyksensä. 5&nbsp;000 metrillä hänen ennätyksensä on heinäkuussa 2006 Tulassa juostu 15.15,05.

## Lähteet
Asbest

**Asbest** () on kaupunki Venäjällä, Sverdlovskin alueella Uralvuoristossa. Asbest on yksi Venäjän *monogorodeista*, yhden tuotantoalan tai yrityksen ympärille syntynyt kaupunki, jonka talous perustuu sen asbestikaivokseen ja -teollisuuteen. Kaupunki on perustettu 1889 nimellä Kudelka, ja vuonna 1933 sen nimi muutettiin Asbestiksi. Vuonna 2010 siellä oli 68&nbsp;893 asukasta.

Kaupungin asbestilouhos on 11,5&nbsp;km pitkä, 3&nbsp;km leveä ja 350&nbsp;m syvä. Asbestia kaivaa Uralasbest-niminen yritys. Yrityksen laskelmien mukaan asbestia riittäisi 200 vuodeksi, jos kysyntää riittää, mutta tuotanto on kuitenkin puolittunut huippuvuosista. Asbesti kattaa 70 prosenttia kaupungin taloudesta, siksi siellä pyritään kehittämään pieniä ja keskisuuria yrityksiä. Kaupungissa ei olla huolissaan asbestin terveysvaikutuksista, sillä kaivoksen johdon mielestä tuotettava asbestilaji krysotiili ei ole vaarallista ”oikein käytettynä”.

## Suomalaisten sotavankien muistomerkki
Toisen maailmansodan aikana Asbestissa oli suomalaisten sotavankien työleiri numero 84. Se toimi nimellä Monetno-Losinovski. Vankien muistoksi kaupungissa on Sotavainajien muiston vaalimisyhdistyksen vuonna 1998 pystyttämä muistokivi. Suomalaisia kuoli leirillä 53, eikä tiedossa ole, että kukaan suomalaisista olisi päässyt sieltä palaamaan.

## Lähteet
Hötorget

**Hötorget** () on aukio Ruotsin pääkaupungin Tukholman keskusta-alueella, Norrmalmin kaupunginosassa. Se sijaitsee Kungsgatanin varrella, Drottninggatanin ja Sveavägenin välissä. Päiväsaikaan aukio on tunnettu hedelmien ja vihannesten markkinapaikkana.

Hötorgetin itäpäädyssä sijaitsee Tukholman konserttitalo, eteläpäädyssä *Filmstaden Sergel* (yksi Tukholman keskustan suurimmista elokuvateattereista) sekä kauppahalli Hötorgshallen, ja länsipäädyssä entisen tavaratalo PUB:in tiloihin rakennettu Scandic-hotelli. Aukiosta kaakkoon sijaitsee *[[Hötorgsskraporna]]*, viiden tornitalon muodosta rykelmä.

Hötorgetilla sijaitsee myös Tukholman metron vihreän linjan samanniminen asema, joka avattiin vuonna 1952. Se on koristeltu vaaleansinisillä tiilillä. 

Alue vilahtaa Madonnan kappaleen *[[Ray of Light (kappale)|Ray of Light]]* musiikkivideolla, jonka on ohjannut ruotsalainen Jonas Åkerlund.

## Lähteet

## Aiheesta muualla
Roman Kresta

**Roman Kresta** (s. 24. huhtikuuta 1976) on tšekkiläinen rallikuljettaja. Rallidebyytin hän teki vuonna 1994. Hän on kaksinkertainen Tšekin rallimestari vuosilta 2000 ja 2001. Mestaruudet hän voitti Škoda Octavia WRC:n ratissa. Hän on osoittanut olevansa ajoittain nopea myös MM-sarjassa, mutta onnistui saamaan vain yhden kauden sopimuksen Fordin tehdastallin kanssa kaudeksi 2005, jolloin hän ajoi Toni Gardemeisterin tallikaverina ja onnistui voittamaan Gardemeisterin muutamia kertoja ek ajoissa. Kauden 2005 jälkeen Kresta jatkoi Ford-tallissa testikuljettajana. Viimeiset MM-rallinsa Kresta ajoi yksityisellä N-ryhmän Mitsubishillä Ruotsissa ja Suomessa kaudella 2010.

## Lähteet

## Aiheesta muualla
*Krestan nettisivut
*Roman Kresta rally profile
Cocoon – nuoruudenlähde

**Cocoon – nuoruudenlähde** (*Cocoon*) on yhdysvaltalainen tieteiselokuva, joka sai ensi-iltansa vuonna 1985. Se kertoo ryhmästä vanhahkoja ihmisiä, jotka avaruusolennot nuorentavat. Ron Howardin ohjaaman elokuvan pääosissa nähdään Don Ameche, Wilford Brimley, Hume Cronyn, Brian Dennehy, Steve Guttenberg, Jessica Tandy, Maureen Stapleton ja Jack Gilford. 

Cocoon voitti kaksi Oscar-palkintoa, kun Don Ameche sai Oscarin parhaasta miessivuosasta ja erikoistehostetyöryhmä elokuvan visuaalisista efekteistä. Lisäksi Cocoon oli ehdolla parhaana komedia- tai musikaalielokuvana Golden Globeen.

Elokuvalle tehtiin myös jatko-osa *[[Paluu nuoruudenlähteelle]]*, joka valmistui vuonna 1988.

## Näyttelijät

## Arvioita
*[[Video-opas|Video-oppaassa]]* vuodelta 1994 Esko Rautakorpi sanoo elokuvaa lämminhenkiseksi, sadunomaiseksi ja ihmisläheiseksi ja antaa sille neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
*
Roolihuijaus

***Roolihuijaus*** (*Faking It*) on alun perin brittiläinen tosi-tv-sarja, jota on tehty vuodesta 2001.

Joka jaksossa koulutetaan neljän viikon ajan yhtä ihmistä jonkin päinvastaisen asian ammattilaiseksi kuin mitä hän alun alkaen edustaa. Sen jälkeen koulutettava osallistuu kolmen oikean ammattilaisen kanssa kokeeseen, jossa tuomariston jäsenet yrittävät lopulta arvata kuka oli huijari. Jaksojen aiheita ovat olleet muun muassa vakuutusmyyjästä sijaisnäyttelijäksi, lampaankerijästä hiusstylistiksi, sellististä DJ:ksi ja tietokonenörtistä kuntoiluhulluksi. Sarjasta on tehty erimaalaisia versioita. Brittiläistä ja yhdysvaltalaista versiota Suomessa esittää Nelonen.

## Aiheesta muualla
* 
* ''Roolihuijaus'' - brittiläinen kotisivu
Brice Tirabassi

**Brice Tirabassi** (s. 15. kesäkuuta 1977) on ranskalainen rallikuljettaja. Hän on ajanut 24 kilpailua rallin MM-sarjassa.

## Ura
Tirabassi aloitti rallin ajamisen vuonna 1997. Hän voitti JWRC-sarjan mestaruuden Renault Clio S1600 -autolla vuonna 2003.

Kaudella 2004 Tirabassi siirtyi ajamaan N-ryhmän ralliautoa, jolla hän kilpaili N-ryhmän MM-sarjassa. Kaudella 2006 Tirabassi ajoi muun muassa kaksivetoista Citroën C2 S1600 -ralliautoa MM-ralleissa juniorien sarjassa.

Tirabassi oli mukana Ranskan joukkueessa vuoden 2009 Rally of The Nations -kisassa ja sijoittui joukkuetoverinsa Didier Auriolin kanssa kolmanneksi.

## Lähteet

## Aiheesta muualla
*Tirabassin nettisivut 
*Tietoa Tirabassin urasta
Joachim Olsen

**Joachim Brøchner Olsen** (s. 31. toukokuuta 1977 Aalborg) on tanskalainen poliitikko ja kuulantyöntäjä. 

Olsenia valmensi lokakuusta 2003 lähtien islantilainen Vesteinn Hafsteinsson. Olsenin vuonna 2007 työntämä ennätys 21,61 metriä on nykyinen Tanskan ennätys. Kotimaassaan Olsen edusti Århus 1900:aa.

Olsen oli kansankäräjien jäsen kausilla 2011–2015 ja 2015–2019. Hänen puolueensa oli Liberal Alliance.

## Urheilu-ura

Olsen voitti kultaa sisäratojen EM-kisoissa Madridissa vuonna 2005. Hopeaa hän saavutti Ateenan olympialaisissa 2004, EM-kisoissa 2002 ja 2006, ja sisäratojen EM-kisoissa 2002 ja sisäratojen MM-kisoissa 2006. Pronssia Olsen on työntänyt sisäratojen MM-kisoissa 2004 Budapestissä ja Birminghamin EM-hallikisoissa 2007. Ateenan olympialaisissa 2004 Olsen sijoittui alun perin kolmanneksi, mutta vuonna 2013 hänet nostettiin hopeamitalille Juri Bilonohin hylkäyksen takia. Vuoden 2006 MM-hallikilpailuissa ja EM-kilpailuissa Olsen sijoittui alun perin kolmanneksi, mutta nousi molemmissa myöhemmin toiseksi Andrei Mih’nevitšin dopinghylkäyksen jälkeen.

Nuoruudessaan Olsen keskittyi kiekonheittoon, mutta Idahon yliopistossa opiskellessaan hänen onnistui siirtyä kuulantyönnössä pakitustekniikasta pyörähdystekniikkaan. Olsen selviytyi loppukilpailuun jokaisessa käymässään arvokilpailussa Edmontonin vuoden 2001 MM-kilpailuista lähtien Osakan MM-kilpailuihin 2007 saakka. Pekingin olympialaisissa 2008 hän jäi karsintaan.

Heinäkuussa 2009 Olsen ilmoitti lopettavansa urheilu-uransa.

## Lähteet

## Aiheesta muualla
* 
* Tanskan yleisurheiluliiton profiili Olsenista
Simputer

**Simputer** oli intialainen kämmentietokonehanke, jonka avulla pyrittiin vakio-osista kokoamaan halpa kehitysmaissa käytettäväksi soveltuva kämmentietokone. Simputer julkistettiin huhtikuussa 2001. Hankkeeseen kohdistui suuria odotuksia: esimerkiksi *[[New York Times]]* kutsui sitä tietokoneteknologian vuoden 2001 tärkeimmäksi innovaatioksi, vaikka samana vuonna julkaistiin muun muassa Windows XP.

Suurista odotuksista huolimatta Simputer-hanke epäonnistui, eikä se koskaan onnistunut lyömään itseään läpi. Tietokone ei onnistunut saamaan merkittävää jalansijaa Intiassa, mistä on myöhemmin syytetty muun muassa Intian julkisen sektorin haluttomuutta tilata laitetta itselleen.

## Lähteet

## Aiheesta muualla
* Virallinen sivusto
Wedge-strategia

**Wedge-strategia** (kiila-strategia) on yhdysvaltalaisen älykkään suunnittelun pääliikkeen Discovery Instituten sisäiseen käyttöönsä laatima poliittis-yhteiskunnallinen toimintasuunnitelma. Suunnitelman mukaan älykkään suunnittelun liike pyrkii vaikuttamaan materialistiseksi kutsumaansa nykytieteeseen ja tuomaan sen tilalle kristilliseen Jumalaan uskovien mukaisen kreationistisen todellisuuskäsityksen. Ohjelma pyrkii vaikuttamaan myös taiteeseen ja muihin elämänaloihin. Lopullinen strategian tavoite olisi uudistaa koko yhdysvaltalainen kulttuuri vastaamaan konservatiivisia kristillisiä näkymyksiä, poistaa darwinismi lopullisesti sekä tehdä älykkään suunnitelman ideasta hallitseva näkökanta tieteisiin.

Wedge-dokumentti vuosi julkisuuteen Discovery Instituten rahankeräyskampanjan yhteydessä, jonka tavoitteena oli rahoittaa heidän materialistisen tieteen vastaista ohjelmaansa. Discovery Instituten vaikuttajahahmo Stephen C. Meyer väittää sen "varastetun" liikkeen toimistoista.

Älykkään suunnittelun liikkeen edustajan Phillip E. Johnsonin mukaan wedge-liike syntyi vuonna 1992, kun älykästä suunnittelua edustavat Michael Behe, Stephen Meyer, William Dembski sekä Johnson itse kokoontuivat Southern Methodist Universityssa *Darwin on Trial* -kirjan julkistamisen jälkeen.

## Katso myös

* Älykäs suunnittelu

## Lähteet

## Aiheesta muualla
*Wedge-dokumentti  (skannattu PDF-muotoon)
*Wedge-dokumentti tekstimuotoisena
* Wedge-dokumentti HTML-muotoisena 
*Discovery's Creation  *Seattle Weeklyn* artikkeli.
* The Wedge at Work: How Intelligent Design Creationism Is Wedging Its Way into the Cultural and Academic Mainstream Ensimmäinen luku Barbara Forrestin kirjasta *Intelligent Design Creationism and Its Critics*. MIT Press, 2001.
Asgardilaiset

**Asgardilaiset** (eli Asgardin jumalat) ovat Marvel-kustantamon luoma kuvitteellinen jumalrotu. Asgardilaisia palvoivat vuosituhat sitten Norjan viikingit ja erinäiset germaaniheimot. Asgardilaiset eivät kuitenkaan enää halua, että heitä palvottaisiin. 

## Historia

Vain vähän tiedetään salaperäisestä asgardilaisten rodusta. Ainoastaan Mimiri, Viisauden Lähde tuntee joitain utuisia tarinoita asgardilaisten hallitsijan Odinin menneisyydestä mutta nämä tarinat ovat epäluotettavia. 

Asgardin jumalat elävät Asgard-nimisessä ulottuvuudessa, jossa asuu myös muita rotuja, kuten kääpiöitä ja jättiläisiä. Asgardin roduista asgardilaiset ovat voimakkaimpia ja muistuttavat eniten ihmistä. Rotu ei kuitenkaan ole alun perin kehittynyt tuossa ulottuvuudessa.

## Fysiologia

Huolimatta ihmismäisestä ulkonäöstä asgardilaiset ovat suunnattoman paljon tavallista ihmistä voimakkaampia. Rodun jokainen miespuolinen jäsen kykenee nostamaan vähintään 30 tonnia naisten kyetessä nostamaan noin 25 tonnia. 

Asgardilaiset elävät pitkään ja ikääntyvät ihmisten mittapuun mukaan hitaasti, mutta he eivät ole kuolemattomia. Asgardilaisten kehot ovat huomattavasti tiheämpiä ja kestävämpiä kuin ihmisten, ja rodun jokainen jäsen kestää suurikaliiperisenkin ammuksen osuman ilman vaurioita. Asgardilaiset kykenevät vahingoittuessaan parantamaan itsensä nopeasti. Heillä on myös maagisia keinoja, joiden avulla voi parantua vakavammista vammoista. He voivat esimerkiksi palauttaa irronneet raajat ja tuhoutuneet elimet sekä selvitä verenhukasta. On kuitenkin mainittava, että vain osa asgardilaisista omaa tarpeeksi voimia magian käyttöön. 

Asgardilaisten lihakset, luut ja ihokudokset ovat karkeasti arvioiden noin kolme kertaa tavallista ihmistä tiheämmät. Siksi asgardilaisten paino on myös liki neljä kertaa suurempi verrattuna keskivertoihmiseen. Aineenvaihduntansa vuoksi asgardilaiset ovat kestäviä, eivätkä eritä maitohappoa samalla nopeudella kuin ihmiset. 

Asgardilaiset tarvitsevat erikoisen kultaisen omenan Idunnin hoitamasta Yggdrasil-puusta. Omenan syöminen palauttaa asgardilaisten nuoruuden ja terveyden.

## Teknologinen taso

Asgardilaiset eivät ole valjastaneet teknologiaa palvelukseensa. Sen sijaan he osaavat käyttää mystisiä energiavirtoja eri tarkoituksiin. Vaikka kaikilla asgardilaisilla on tämä kyky, vain harva kykenee tekemään sen kanssa mitään mainitsemisen arvoista. 

Joidenkin väitteiden mukaan asgardilaisten magia ei ole Tohtori Oudon hallitseman magian kaltaista vaan teknologiaa, joka on edennyt tasolle, mitä ihminen pitäisi taikuutena. Tämä on kuitenkin vain spekulointia.

## Tunnettuja asgardilaisia
*Amora, Lumoajatar
*Balder
*Frigga
*Freija
*Heimdall
*Hela
*Hermod
*Hoder
*Loki
*Lorelei
*Odin
*Sigyn
*Sif
*Thor
*Tyr
*Valkyyria
*Vidar
*Volla
*Soturikolmikko (Fandral, Hogun ja Volstagg)
Viive

**Viive** on alkujaan tekninen termi, joka tarkoittaa jonkin tiedon tai signaalin perilletulon viivästymistä. Sen merkitys on laajentunut tekniikan ulkopuolelle tarkoittamaan viivästymistä, taukoa tai hitautta, hidastelua. Esimerkiksi lause ”Asioiden hoitoon voi tulla viivettä” ilmaistaisiin sujuvammin: *asioiden hoito voi viivästyä* tai *asioiden hoito voi venyä*.  

Tietoliikenteessä viive koostuu kahdesta komponentista.

# Valon tai muun sähkömagneettisen säteilyn sekä sähkön siirtyminen paikasta toiseen vie aikaa. Tähän ei voida vaikuttaa kuin lyhentämällä matkaa tai käyttämällä väliaineita, joissa signaali kulkee nopeammin. Jos signaalin siirtoaika solmukohdalta toiselle on liian pitkä tai vaihteleva, saattaa paketteja kadota.
# Signaalin prosessointi verkon eri solmukohdissa kuluttaa myös aikaa. Useimmissa tapauksissa tämä on suurin osa siirtoviivettä. Vaikka prosessointi kuluttaisi pitkiäkin aikoja, ei se sinällään aiheuta pakettien katoamista.

Elektroniikassa viipeellä tarkoitetaan sähköisen signaalin siirtymisaikaa siirtolinjassa tai signaalin käsittelyaikaa signaalia käsittelevässä piirissä. Tällöin puhutaan ”lagaamisesta” ().

## Katso myös
*Latenssi

## Lähteet
Nipper

**Nipper** (1884 Bristol – syyskuu 1895) oli koira, joka oli mallina Francis Barraudin maalauksessa *His Master’s Voice* (”Isäntänsä ääni”). Maalauksessa Nipper kuuntelee fonografia, joka luultavasti on diktafoni mallia ”Ediphone”, koska sillä pystyi äänittämään koiran isännän ääntä. Nipper oli sekarotuinen, osittain bullterrieri ja osittain kettuterrieri. Joidenkin lähteiden mukaan se oli kettuterrieri, rottaterrieri tai amerikanpitbullterrieri. Koira sai nimensä siitä, että sillä oli tapana purra vierailijoita jalkaan (*to nip*, ”puraista”).

Gramophone Company osti Barraudin työn vuonna 1899 ja siitä tuli myöhemmin eräs maailman tunnetuimmista logoista, jota käyttivät tai käyttävät muun muassa Victor Talking Machine Company, HMV:n tavaratalot ja levy-yhtiö sekä RCA Records.

Nipper haudattiin pieneen puistoon Kingston upon Thamesiin. Myöhemmin paikalle rakennettiin Lloyds TSB:n konttori. Konttorin seinässä on Nipperistä kertova messinkilaatta.

## Aiheesta muualla
Fukuin prefektuuri

**Fukuin prefektuuri** () sijaitsee Chūbun alueella Honshūn saaren länsirannikolla Japanissa. Prefektuurin pääkaupunki on Fukui, ja se rajoittuu Ishikawan, Gifun, Shigan ja Kioton prefektuureihin. Sen asukasluku on 799&nbsp;000 (vuonna 2012) ja pinta-ala 4&nbsp;190,52 neliökilometriä

## Maantiede
Prefektuuri on vuoristoinen, ja sen ilmastolle ovat tyypillisiä runsaat sateet, kosteus ja runsaslumiset talvet. Alueen tärkein nähtävyys on Eihei-Ji, zen-buddhalaisen sōtō-koulukunnan päätemppeli.

## Aluejako
Fukuin prefektuuri jakautuu yhdeksään kaupunkiin ja kahdeksaan muuhun kuntaan, jotka ovat kaikki maaseutukaupunkeja. Kunnat kuuluvat seitsemään piirikuntaan, joilla ei ole hallinnollista merkitystä. 

;Kaupungit

* Awara
* Echizen
* Fukui&nbsp;(pääkaupunki)
* Katsuyama
* Obama
* Ōno
* Sabae
* Sakai
* Tsuruga

;Kunnat piirikunnittain

## Historia
Ennen prefektuurin muodostamista vuonna 1871 alue koostui Wakasan ja Echizenin vanhoista provinsseista. Prefektuurin pääkaupunki Fukui on perustettu 1500-luvulla. 

## Lähteet

## Aiheesta muualla
Ultima Thule (virolainen yhtye)

**Ultima Thule** on virolainen rockyhtye, joka perustettiin Tallinnassa vuonna 1986.

Ryhmän johtajana on toiminut kitaristi ja (myöhemmin) laulaja Riho Sibul. Ultima Thule oli yksi vaikutusvaltaisimmista virolaisista yhtyeistä 1980- ja 1990-luvuilla. Heidän musiikkityylinsä yhdistelee blues rockia virolaisen kansanmusiikin.

Yhtyeen esikoisalbumi *Ultima Thule* ilmestyi vuonna 1988. yhtye oli merkittävässä roolissa laulavassa vallankumouksessa, joka johti Viron uudelleen itsenäistymiseen vuonna 1991.

Yhtyeen alkuperäinen laulaja Tõnis Mägi on 2000-luvulla keskittynyt soolouraan kuten myös entinen rumpali Peeter Jõgioja, joka esiintyi vuonna 2004 Eurovision laulukilpailussa Neiokõsõ-ryhmän kanssa. 2000-luvulla yhtyeeltä on ilmestynyt kaksi albumia, *Ingel Ja Suli* (2005) ja *Jälgede jälgedes* (2010).

Yhtye palkittiin Eesti Muusikaauhinnadissa helmikuussa 2011 kolmella arvostettulla palkinnolla - paras artisti, vuoden paras rock-yhtye ja vuoden albumi Jälgede Jälgedes.

## Ultima Thulen entiset ja nykyiset jäsenet

*Riho Sibul (laulu, kitara)
*Slavka Kobrin (soolokitara)
*Kalle Vilpuu (soolokitara)
*Raul Vaigla (basso)
*Aare Põder (koskettimet)
*Toomas Rull (rummut)
*Jaak Ahelik (rummut)
*Tõnis Mägi (laulu)
*Peeter Jõgioja (rummut)

## Lähteet
St Albans

**St Albans** on noin  asukkaan katedraalikaupunki *(city)* ja  asukkaan kaupunkipiiri *(borough)* Hertfordshiren kreivikunnassa Englannissa. Se sijaitsee Verjoen laaksossa, noin 32 kilometriä Lontoon keskustasta luoteeseen. Kaupunkipiiriin kuuluu St Albansin kaupungin lisäksi maaseutua ja Harpendenin kaupunki.

## Historia
### Antiikki

Ennen roomalaisaikaa kaupunki tunnettiin catuvellaunien heimon pääkaupunkina nimeltä *Verlamion*. Se on ensimmäisiä nimeltä tiedettyjä paikkoja Britanniassa ajalta ennen Rooman valtaa. Roomalaisella ajalla kaupungin latinankielinen nimi oli *Verulamium*. Sille annettiin *[[municipium]]*-oikeudet noin vuonna 50. Siitä kasvoi merkittävä kaupunki, vaikka Boudiccan ikeenijoukot hävittivät sitä vuonna 61.

Kukoistusaikanaan 300-luvulla Verulamium oli Britannian provinssin kolmanneksi suurin kaupunki. Se oli ensimmäinen merkittävä kaupunki matkatessa pohjoiseen vanhaa roomalaista tietä, Watling Streetiä. Antiikin aikaisesta kaupungista on jäljellä muun muassa osa kaupunginmuuria, termien jäänteitä ja roomalainen teatteri. 

### Myöhempi historia

Roomalaisten poistuttua kaupunkia kutsuttiin ennen nimittämistä St Albansiksi nimellä *Verlamchester* tai *Wæclingacaester*. Kaupungin katedraali, samoin kuin koko kaupunki, on saanut nykyisen nimensä marttyyri Pyhän Albanin mukaan. Katedraali sijaitsee paikalla, jossa Alban surmattiin ja johon hänet haudattiin 200- tai 300-luvulla. Mestauspaikalle pystytettiin ensimmäinen kirkko 300-luvulla, paikalle perustettiin luostari 700-luvun lopulla, ja nykyisen suuremman kirkon rakenteissa on osia vuonna 1077 rakennetusta suuremmasta kirkosta ja luostarista.

## Lähteet

## Aiheesta muualla
Kaakkois-Aasian maiden yhteistyöjärjestö

**Kaakkois-Aasian maiden yhteistyöjärjestö** eli **ASEAN** () on Kaakkois-Aasiassa vuonna 1967 perustettu yhteistyöjärjestö. Perustajajäseniä olivat Malesia, Thaimaa, Indonesia, Singapore ja Filippiinit, jotka olivat huolissaan kommunismin vallan kasvusta läheisessä Vietnamissa. Nykyisin jäseniä ovat perustajien lisäksi Brunei, Kambodža, Laos, Myanmar, Vietnam ja Itä-Timor. Papua-Uusi-Guinea on tarkkailijajäsen.

Vuoden 1976 huippukokouksessa Balissa järjestö perusti myös taloudellista yhteistyötä organisoivan ohjelman. Valtiot tapaavat vuosittain. Vuonna 1992 jäsenmaat perustivat Kaakkois-Aasian vapaakauppa-alueen AFTA:n.

## Jäsenmaat

### Ehdokasmaat
* 
* 

### [[ASEAN+3]]-maat
*
*
*

### ARF-maat
*
*
*
*
*
*
*
*
*
*
*
*
*
*
*
*

### ASEAN:in kokoukset

## Pääsihteerit

## Lähteet

## Aiheesta muualla
Heinrich Lübbe

**Heinrich Lübbe** (12. tammikuuta 1884 – 14. maaliskuuta 1940) oli saksalainen insinööri, joka suunnitteli Anthony Fokkerille ensimmäisen maailmansodan aikana lentokonekonekiväärin mekanismin (*interrupter gear*), jolla konekivääri voi ampua potkurin lapojen välistä. 

Vuonna 1921 Lübbe osti vararikkoon ajautuneen Friedrichshafenin laivaston telakan, joka oli valmistanut lentokoneita ensimmäisen maailmansodan aikana. Vuonna 1925 hän nimesi sen Arado Flugzeugwerkeksi. Kun Lübbe kieltäytyi liittymästä kansallissosialistiseen puolueeseen, yhtiö kansallistettiin vuonna 1936. 

## Lähteet
Colchester

**Colchester** on noin  asukkaan kaupunki ja  asukkaan hallintopiiri *(borough)* Essexin kreivikunnassa Itä-Englannissa. Se on kreivikunnan suurin kaupunki ja sijaitsee 83 kilometriä Lontoosta koilliseen. Sieltä kulkee pääkaupunkiin A12-tie ja Great Eastern Main Line -rautatielinja.

Britteinsaarten vanhimpana tunnettuna roomalaisajalla perustettuna kaupunkina Colchester katsoo olevansa Britannian vanhin kaupunki.

## Historia
### Antiikki

Colchesteria on pidetty vanhimpana Rooman valtakunnan kaupunkina Britanniassa. Sen kelttinimi oli *Camulodunon*, joka tarkoittaa kelttiläiseen sodanjumalaan viitaten ’Camuloksen linnoitusta’. Roomalaisten vuonna 43 tapahtuneen Britannian-valloituksen jälkeen paikalle rakennettiin legioonalaislinnoitus ja paikkakunnan nimi roomalaistettiin muotoon *Camulodunum*. Rooman valtakunnan rajan siirryttyä pohjoisemmaksi Camulodunumista tuli *[[colonia]]* eli sotilassiirtokunta nimeltään *Colonia Claudia Victricensis*. Camulodunum toimi roomalaisten ensimmäisenä pääkaupunkina Britanniassa, mutta se tuhottiin Boudiccan johtamassa kansannousussa vuonna 61. Jonkin aikaa hävityksen jälkeen Britannian provinssin pääkaupungin asema siirtyi Londiniumille.

### Myöhempi historia

Itä-Anglian viikingit valloittivat Colchesterin ja suurimman osan Essexin kuningaskuntaa 800-luvun loppupuolella. Kaupunki pysyi viikinkien hallussa aina vuoteen 920, jolloin Edvard Vanhempi voitti sen haltuunsa.

Keskiaikaisen Colchesterin tärkein maamerkki on Colchesterin linna, jonka normannit rakensivat 1000-luvulla vanhan roomalaisen temppelin paikalle.

1500-luvun jälkipuoliskolla kaupunkiin muutti suuri määrä kutojia ja vaattureita Flanderista. Colchesterin keskustassa on yhä "hollantilaisena korttelina" (Dutch Quarter) tunnettu osa.

## Urheilu
Kaupungin menestynein jalkapalloseura on Colchester United.

## Lähteet

## Aiheesta muualla
The Maryland Zoo

**Maryland Zoo** (entinen nimi **Baltimore Zoo**) on Baltimoren kaupungissa Yhdysvalloissa sijaitseva eläintarha, jossa on yli 2 000 eläintä. Siellä on muiden muassa jääkarhuja, kirahveja, tiikereitä ja lintuja. 

Eläintarha avattiin vuonna 1876, ja se on Yhdysvaltojen kolmanneksi vanhin eläintarha. Ennen 1990-luvulla tehtyjä peruskorjauksia se oli Yhdysvaltojen pienimpiä ja epäsiisteimpiä eläintarhoja. Talousvaikeuksien vuoksi eläintarhasta osa jouduttiin sulkemaan 2004 ja eläimiä siirrettiin lainaan muihin eläintarhoihin.

Tarha on mukana monissa suojeluohjelmissa, kuten vuorigorillojen eläinlääketieteellisessä ohjelmassa. Siellä myös kuntoutetaan paikallisia lintuja, etenkin petolintuja ja valkopäämerikotkia.

## Aiheesta muualla
*Marylandin eläintarhan sivusto
All India Anna Dravida Munnetra Kazhagam

**All India Anna Dravida Munnetra Kazhagam** (lyhenne *AIADMK*, , ) on intialainen poliittinen puolue. Puolueen perusti vuonna 1972 tunnettu tamilielokuvien näyttelijä M. G. Ramachandran, joka oli eronnut toisesta tamilipuolueesta Dravida Munnetra Kazhagamista.

Puoluetta johtanut M. G. Ramachandran kuoli vuonna 1987. Hänen jälkeensä puheenjohtajaksi nousi niin ikään näyttelijänä uransa aloittanut Jayalalithaa, joka pysyi vallassa kuolemaansa joulukuussa 2016 asti.

Puolueella on valtapuolueen asema Tamil Nadun osavaltiossa sekä Puducherryn liittovaltion alueella, sillä puolueen perustat perustuvat pääasiassa tamiliväestön oikeuksien puolustamiseen. 

Vuoden 2014 Intian parlamenttivaaleissa AIADMK sai 36 paikkaa Intian parlamentin alahuoneeseen Lok Sabhaan.

## Lähteet

## Aiheesta muualla
*Puolueen kotisivusto
Janata Dal (United)

**Janata Dal (United)** (; lyh. **JD**) on intialainen puolue. Puolueen johtaja on Sharad Yadav.

Puolue koottiin vuonna 2003 kun kaksi puoluetta Janata Dal ja Samta-puolue yhdistyivät yhdeksi puolueeksi.
Puolueen ensimmäinen puheenjohtajaksi tuli entinen Intian puolustusministeri George Fernandes.. 

## Lähteet
All India Trinamool Congress

**All India Trinamool Congress** (lyh. **AITC**; ) on intialainen poliittinen puolue, jonka puheenjohtaja on Mamata Banerjee. Vuoden 2019 parlamenttivaaleissa se sai 22 paikkaa parlamentin alahuoneeseen eli Lok Sabhaan, minka seurauksena siitä tuli neljänneksi suurin puolue yhdessä YSRC:n kanssa. Puolue sai alkunsa tammikuussa 1998, jolloin se erosi kongressipuolueesta ajautuessaan riitoihin suhtautumisessa marxilaiseen kommunistipuolueeseen, joka hallitsi Länsi-Bengalia. AITC kritisoi kongressipuolueen suhtautuvan kommunisteihin liian pehmeästi. Puolue saavutti suosiota Länsi-Bengalissa vastustamalla kommunistipuolueen tekemää maanhaltuunottoa, jota kommunistit perustelivat osavaltion teollistamisella.

Vuonna 2011 puolue voitti Länsi-Bengalin osavaltiovaalit, jonka jälkeen Mamata Banerjeesta tuli Länsi-Bengalin pääministeri. AITC:n voitto päätti marxilaisen kommunistipuolueen vuodesta 1977 alkaen jatkuneen enemmistön osavaltioparlamentissa. Vuoden 2016 vaaleissa puolue voitti uudestaan, jonka jälkeen Banerjee valittiin toiselle kaudelle. Vuonna 2019 puolue poisti sanan *Congress* logostaan, vaalimainoksistaan ja muusta materiaalista perustellen sitä etäisyydellään kongressipuolueeseen. Puolueen virallisessa nimessä se kuitenkin säilyy.

## Vaalimenestys
### Intian parlamenttivaaleissa

### Länsi-Bengalin osavaltiovaaleissa

## Lähteet

## Aiheesta muualla
Kumissi

**Kumissi** on hevosen maidosta valmistettu kefiirin kaltainen mieto alkoholijuoma. Hevosenmaidon suuresta sokeripitoisuusta johtuen kumississa on enemmän alkoholia (0,7-2,5%) kuin vastaavissa lehmänmaidosta valmistetuissa juomissa. Kumissia juodaan lähinnä Keski-Aasiassa.

## Lähteet
Asetus

**Asetus** on Suomen lakia täsmentävä tai täydentävä säädös, joka annetaan lain antaman asetuksenantovaltuutuksen nojalla. Tasavallan presidentti, valtioneuvosto tai ministeriö voivat antaa asetuksia eduskunnan säätämän lain perusteella. Valtioneuvoston asetukset ovat tavanomaisin säädösluokka. Ne valmistellaan  kyseisen alan ministeriössä, ja käsitellään valtioneuvoston yleisistunnossa. Tarkempia säännöksiä antavat ministeriöt ministeriöitten asetuksin. Tasavallan presidentin asetus on erikoissäännöstyyppi, jota käytetään eräissä puolustusvoimiin, Rajavartiolaitokseen ja valtakunnan turvallisuuteen liittyvissä asioissa. Tällaiset asetukset valmistellaan ministeriössä ja säädetään presidentin esittelyssä.

Asetukset tarkentavat lakia, mutta eivät muuta sen sisältöä. Perustuslaki rajoittaa lisäksi asetuksien alaa siten, että "yksilön oikeudet ja velvollisuudet" eivät saa jäädä asetuksen varaan: "lailla on kuitenkin säädettävä yksilön oikeuksien ja velvollisuuksien perusteista sekä asioista, jotka perustuslain mukaan muuten kuuluvat lain alaan."

Lailla on toisinaan samanniminen asetus seuranaan. Esimerkiksi perusopetuslaki määrää oppiaineet, joita koulussa opetetaan, ja aineiden tuntimääristä säädetään valtioneuvoston asetuksella.

Ennen vuotta 2000, vanhan hallitusmuodon ollessa voimassa, tasavallan presidentillä oli oikeus antaa asetuksia aiheista joista ei ollut olemassa lakia. Nyt tällaiset asetukset on pääosin muutettu eduskunnan säätämiksi laeiksi.

## Euroopan unionin asetukset

Euroopan unionissa asetus poikkeaa direktiivistä ja päätöksestä siinä, että asetus on osoitettu kaikille. Asetuksia säätävät Eurooppa-neuvosto ja Euroopan parlamentti yhdessä tai Euroopan komissio yksin.

Esimerkki EU:n asetuksesta on maataloustuotteiden nimiä suojaava asetus.

## Katso myös
* Direktiivi

## Lähteet

## Aiheesta muualla
Intian kongressipuolue

**Intian kongressipuolue** on intialainen poliittinen puolue, viralliselta nimeltään **Intian kansalliskongressi** (, ), lyhenteenä INC. Puolue on perustettu vuonna 1885, ja sen perustajana pidetään brittivirkamies Allan Octavian Humea. 

Puolueen johtaja oli heinäkuun 2019 alkupäiviin saakka Rahul Gandhi. Hän erosi puolueen kärsimän vaalitappion vuoksi.. Intian edellinen pääministeri Manmohan Singh (2004–2014) oli kongressipuolueesta.

Puolue oli keskeisessä roolissa Intian itsenäistymisessä vuonna 1947. Sen tuolloinen johtaja Jawaharlal Nehru toimi maan ensimmäisenä pääministerinä, ja myös hänen tyttärensä Indira Gandhi ja tämän poika Rajiv Gandhi ovat olleet pääministereitä. Myös maailmansotien välisen ajan Intian itsenäisyysliikkeen johtaja Mahatma Gandhi toimi kongressipuolueessa. Hän ei ole sukua Indira Gandhille.

Puolue on vaaliliitossa nimeltä Yhdistynyt edistyksellinen allianssi (*United Progressive Alliance*, lyh. UPA). Viime aikoina kongressipuolue on kokenut suuria vaalitappioita Intian kansanpuolueelle. Puolueen kaikkien aikojen surkein vaalitulos 44 paikkaa parlamentin alahuoneessa tapahtui vuonna 2014. Vuoden 2019 parlamenttivaaleissa kongressipuolue nosti paikkamääräänsä kahdeksalla.

## Ideologia
Puolue syntyi vuonna 1885 maltillisen nationalistisena. Ajatuksen kansalliskongressista sanotaan syntyneen 17 miehen kokoontumisessa Chennain teosofisen kongressin yhteydessä joulukuussa 1884. A. O. Hume oli pääroolissa kongressin luomisessa, ja maaliskuussa 1885 alettiin kutsua väkeä liikkeen ensimmäiseen kongressiin Poonaan joulukuuksi (aluksi nimellä Indian National Union).

Itsenäistymisen aikoihin ja jälkeen puolueen politiikka oli pitkään lähellä sosialismia ja suunnitelmataloutta. Valtiolla on suuri rooli (mm. kaivokset, suurteollisuus ja sähköntuotanto olivat sosialistisia, ja esimerkiksi hintoja säänneltiin) mutta jonkin verran kapitalismiakin sallittiin. Nehru omaksui Neuvostoliitosta viisivuotissuunnitelmat.

Vuodesta 1981 puolue on tehnyt talousliberaaleja uudistuksia maan köyhyyden vähentämiseksi. Vuonna 1991 pääministeri P. V. Narasimha Rao käynnisti laajan uudistusohjelman. Valtionyhtiöitä yksityistettiin ja talous avattiin vapaakaupalle, joka pelasti konkurssin partaalla olleen valtion romahtamiselta. Raoa on kutsuttu myös talousuudistusten isäksi.

Erityisesti tunnetaan Indira Gandhin käynnistämä vihreä vallankumous. Se sai nimensä Intian vehnäsadon lisäämisohjelmasta, jossa tuotanto kohosi 12,3 miljoonasta tonnista 20 miljoonaan tonniin vuosina 1964–1970. Uudistus vaati myös maareformia. Bengalissa osavaltioparlamentti hyväksyi *zamindar*-reformin jo vuonna 1953. Maatila sai olla enintään 10 hehtaarin kokoinen. Valtion oli määrä ottaa ylijäämämaata jaettavaksi tilattomille omaksi, elinikäiseksi vuokramaaksi tai sopimusviljelysmaaksi. Maareformin toteutus on kuitenkin viivästynyt.

## Vaalimenestys parlamenttivaaleissa

## Puheenjohtajat

## Lähteet

## Aiheesta muualla

* Puolueen viralliset sivut
Intian kommunistinen puolue

**Intian kommunistinen puolue** () on intialainen kommunistinen puolue.

Puolue on perustettu eri näkemysten mukaan vuonna 1920 tai 1925. CPI:n virallisen näkemyksen mukaan puolue on syntynyt vuonna 1925. Puolueen toiminta oli kielletty brittien siirtomaavallan aikana vuoteen 1941 asti. Intian itsenäistymisen alkuvaiheissa 1940-luvun lopulla CPI johti useita aseellisia kapinoita paikallisia feodaalihallitsijoita vastaan, mm. Keralassa, Tripurassa ja Telanganassa. Kapinoiden kukistamisen jälkeen puolue kuitenkin hylkäsi aseellisen taistelun ja suuntautui parlamentaariseen toimintaan. Vuoden 1957 vaaleissa CPI nousi suurimmaksi oppositiopuolueeksi ja Keralan osavaltion johtoon. 1960-luvun alkupuolella puolue hajosi ja eronnut osapuoli muodosti CPI(M):n.

Puolueen pääsihteeri on D. Raja. Puolue julkaisee englanninkielistä New Age-lehteä. Puolueen nuorisojärjestö on All India Youth Federation.

## Lähteet

## Aiheesta muualla

* Intian kommunistisen puolueen verkkosivut
Intian kommunistinen puolue (marxilainen)

**Intian kommunistinen puolue (marxilainen)** () on intialainen kommunistinen puolue.
Puolue on perustettu vuonna 1964 Intian kommunistisen puolueen () jakautumisen seurauksena.

Puolue julkaisee kahta valtakunnallista viikkolehteä: "People's Democracy" (englanniksi) ja "Lok Lehar" (hindiksi). Osavaltiotasolla puolue julkaisee viittä päivälehteä bengalin, malayalamin, tamilin ja telugun kielillä sekä lukuisia pienempiä julkaisuja.

CPI(M) synty liittyy Neuvostoliiton ja Kiinan kommunistipuolueiden välirikkoon 1950- ja 1960-lukujen vaihteessa, jolloin CPI:n johto pääosin tuki Neuvostoliittoa. Suuri osa CPI:n aktiiveista kuitenkin erkani ja muodosti CPI(M):n, joka alkuvuosinaan tukeutui Kiinan kommunistiseen puolueeseen. 1967 Naxalbarissa Länsi-Bengalissa syntyneen talonpoikaiskapinan jälkeen maolainen radikaalisiipi, naxaliitit, erkani kuitenkin puolueesta ja CPI(M):n suhteet Kiinaan viilenivät. 

## Vaalimenestys Intian parlamenttivaaleissa

## Lähteet

## Aiheesta muualla

*CPI(M)
Länsi-Bengalin sosialistinen puolue

**Länsi-Bengalin sosialistinen puolue** (*West Bengal Socialist Party*) on intialainen sosialistinen puolue. Puolueen johtaja on Kiranmoy Nanda.
Itsenäisyyspuolue (Marokko)

**Itsenäisyyspuolue** (, ) on marokkolainen monarkistinen ja nationalistinen puolue. Puolueen nuorisojärjestö on *Jeunesse du Parti Istiqlal*.

Puolueen perusti kirjailija Allal El Fassi 1940-luvulla taistelemaan Ranskan siirtomaavaltaa vastaan. Puolue tavoittelee edelleen Espanjan Ceutan ja Melillan liittämistä Marokkoon.

Vuoden 2002 parlamenttivaaleissa puolue sai 48 paikkaa. Vuoden 2007 vaaleissa puolue nousi suurimmaksi ja sen johtajasta Abbas El Fassista tuli pääministeri.

Vuoden 2011 ennenaikaisissa vaaleissa puolue sai toiseksi eniten paikkoja.

## Lähteet

## Aiheesta muualla

* Itsenäisyyspuolue
LD-MPT

**Ligue Démocratique-Mouvement pour le Parti du Travail** on senegalilainen sosialistinen puolue.
Puolue on perustettu vuonna 1975.

Puolueen pääsihteeri oli Abdoulaye Bathily.

Puolueen nuoriojärjestö on Mouvement de Jeunesse Démocratique.

Puolue osallistui vuoden 2001 parlamenttivaaleihin.
Itsenäisyys- ja työväenpuolue

**Itsenäisyys- ja työväenpuolue** () on senegalilainen kommunistinen puolue. Se perustettiin vuonna 1957.

Puolueen pääsihteerinä toimii Amath Dansokho. Puolue julkaisee Daan Doole -lehteä. Puolueen nuorisojärjestö on nimeltään Union de la Jeunesse Démocratique Alboury Ndiaye.

Vuoden 2001 parlamenttivaaleissa puolue sai 1 paikan.
Revolutionary Socialist Party

**Revolutionary Socialist Party** on intialainen kommunistinen puolue. Se on perustettu vuonna 1940. Puolueen pääsihteeri on K. Pankajakshan. Puolueen nuorisojärjestö on Revolutionary Youth Front.

Puolue oli Keralan Left Democratic Front LDF-liittoutumassa Marxilaisen kommunistipuolueen (CPM) kanssa yli 30 vuoden ajan, mutta vuoden 2014 parlamenttivaalien alla se jätti LDF:n ja liittyi UDF:ään (United Democratic Front).

## Lähteet
All India Forward Bloc

**All India Forward Bloc** on intialainen nationalistinen vasemmistopuolue.
Puolue syntyi vuonna 1939 Subhas Chandra Bosen perustamana Indian National Congress -puolueen sisäisten ristiriitojen seurauksena.

AIFB:n nuorisojärjestö on All India Youth League. Vuoden 2004 parlamenttivaaleissa puolue sai 1 365 055 ääntä (0,2&nbsp;%, 3 paikkaa).
Peggy Ashcroft

**Peggy Ashcroft** (22. joulukuuta 1907 – 14. kesäkuuta 1991) oli englantilainen näyttelijä. Hän esiintyi televisiossa ja elokuvissa viidenkymmenen vuoden ajan ja voitti 77-vuotiaana Oscarin parhaasta naissivuosasta elokuvassa *[[Matka Intiaan]]* (*A Passage to India*, 1984). E. M. Forsterin kirjaan perustuvan elokuvan ohjasi David Lean.

## Lähteet

## Aiheesta muualla
* 
*
Hopeoitu kuu

__NOTOC__
**Hopeoitu kuu** on Isto Hiltusen seitsemäs studioalbumi, joka julkaistiin 3. toukokuuta 2006. Levyltä julkaistiin singlenä Hiltusen oma sävellys ”Vain yhdessä me oomme vahvoja” huhtikuussa 2006.

Albumi sai useita radiosoittomenestyksiä. Kappale ”Tuhkaan hautautui Pompeija” pääsi Radio Suomen Suosituimmat -listan sijalle 11, ja ”Jos elämä suo” oli yli kymmenen viikkoa Radio Suomen soittolistalla ja ”Vain yhdessä me oomme vahvoja” oli mm. Radio Top 20 -listalla sijalla 2.

## Kappaleet
# 
# 
# 
# 
# 
# 
# 
# 
# 
# 
# 
# 

## Aiheesta muualla
* ''Hopeoitu kuu'' discogs.com -sivustolla
Askalankoski

**Askalankoski** on koskialue Paimionjoen alaosan varrella Paimion kaupungissa Varsinais-Suomessa. Askalankoski sijaitsee Paimionjokilaaksossa, joka on lounaisen viljelyseudun jokilaakso ja 156 hehtaarin Natura 2000 -alue, ja se muodostaa ydinosan Paimionjokilaakson valtakunnallisesti arvokkaasta maisema-alueesta. Jokilaakso on noin seitsemän kilometriä pitkä ja siihen kuuluu myös Koskienergia Oy:n omistama Askalan vesivoimalaitos eli Askalankoski. 

Paimionjoki oli ennen tunnettu meritaimen- ja lohijoki, kunnes vuonna 1936 Paimionjokilaaksoon valmistui Askalan voimalaitos, joka on alin kalojen nousueste.

Askalankosken perinnemaisemaa on kunnostettu parinkymmenen vuoden ajan, esimerkiksi niittotalkoilla. Paimion seudun ympäristöyhdistys hoitaa Askalankosken kulttuuriympäristöä. Kosken rannalla sijaitseva sahanomistajan, sittemmin voimalanhoitajan talo on yhdistyksen hallussa.

## Lähteet
Delta Plan

**Delta Plan** voi viitata seuraaviin asioihin:
* suomalainen linja-autovalmistaja
* Deltawerkenin nimitys suunnitteluvaiheessa
Professori Itikainen

**Professori Itikainen** on Ilmari Vainion luoma suomalainen sarjakuvahahmo, joka esiintyi lastenlehti Pääskysessä (*Professori Itikaisen käynti Joulupukin luona* n:o 12/1914, ks. kuva). Professori Itikaisen tutkimusretki (1911) oli ensimmäinen kotimainen sarjakuvakirja. 

Itikainen on pitkänhuiskea ja pitkäpartainen luonnontieteilijä, joka heiluttaa hyönteishaaviaan tilanteessa kuin tilanteessa ja kerää kasveja. Professorissa on piirteitä Ilmari Vainion isästä, kasvitieteilijä ja jäkälien tutkija tohtori Edvard August Vainiosta, joka keräsi jäkäliä kaikilta mantereilta. Seikkailutovereinaan professori Itikaisella oli kapteeni Pyöryläinen ja merimies Jukka Hyöryläinen.

Joukko seikkailee Suomi-nimisellä laivalla tai lentokoneella. Matkat vievät maailman ympäri, ja joskus jopa Kuuhun asti. Seikkailut muistuttavat Hjalmar Löfvingin Olli Pirteän seikkailuja, joissa matkattiin Suomi-nimisellä ilmapallolaivalla.

Suomessa julkaistiin syksyllä 1996 postimerkkivihko, joka esitteli suomalaisia sarjakuvasankareita - professori Itikainen oli mukana.

## Lähteet
Ukraine International Airlines

**Ukraine International Airlines** ()  eli **UIA** on Ukrainan johtava, yksityisomistuksessa oleva lentoyhtiö.

Yhtiön kotikenttä on Kiovan Borispolin kansainvälinen lentoasema, josta se operoi rahtilentoja sekä matkustajaliikenteen kotimaan ja ulkomaan lentoja. Yhtiö on perustettu vuonna 1992.

## Onnettomuudet
Ukraine International Airlines historian aikana on ollut vain yksi onnettomuus (lento 752), joka sattui 8. tammikuuta vuonna 2020 Iranissa. Syy onnettomuudelle oli erehdyksessä tehty alasampuminen, jonka Iranin Asevoimat myönsi 11. tammikuuta.

## Kohteet

## Laivasto

Kuva:Ukraine Intl 733 UR-GBA.jpg|UIA:n Boeing 737-300.
Kuva:Ukraine International - Boeing 737-400 - Tel Aviv Ben Gurion - UR-GAO-1262.jpg|Yhtiön Boeing 737-400 Tel Avivin kentällä
Kuva:UR-GAW.VIE.jpg|Laivaston Boeing 737-500 Wienin lentokentällä.
Kuva:Boeing 737-8HX, UR-PSA, Ukraine International Airlines (PS AUI).jpg| UIA:n Boeing 737-800 -sarjan lentokone.


Yhtiön laivasto heinäkuussa 2021:

Laivaston keski-ikä 13,8 vuotta (Heinäkuu 2021).

## Lähteet

## Aiheesta muualla

*Ukraine International Airlines -yhtiön kotisivut
Dornier Flugzeugwerke

**Dornier Flugzeugwerke** oli saksalainen lentokonetehdas, jonka Claude Dornier perusti Friedrichshafeniin vuonna 1914. 1960–1990-luvuilla se valmisti myös avaruusaluksia, joiden valmistus on jatkunut 2000-luvulla EADS-konsernissa.

## Alkuhistoria
Dornier, jonka alkuperäinen nimi oli **Dornier Metallbau**, nousi maailman johtavaksi lentoveneiden valmistajaksi 1920-luvulla. Tällöin yhtiö suunnitteli Dornier Wal- ja Do X -lentoveneet. Kokometalliset lentoveneet olivat sen perusliiketoimintaa toisen maailmansodan varusteluun asti. 

Yhtiö valmisti myös maakoneita, esimerkiksi Dornier Kometin ja Dornier Merkurin. Ne olivat muun muassa Lufthansan käytössä 1920- ja 1930-luvuilla. 
 
Dornier rakensi lentokoneensa 1920-luvulla ja 1930-luvun alussa ulkomailla, koska ensimmäisen maailmansodan jälkeen solmittu Versailles’n rauhansopimus kielsi lentokoneiden rakentamisen Saksassa. Dornierin koneita valmisti muun muassa CMASA ja Piaggio Italiassa, CASA Espanjassa, Kawasaki Heavy Industries Japanissa, Aviolanda Hollannissa ja Flug- und Fahrzeugwerke Altenrhein (FFA) Sveitsin Thalissa.

Dornier tuli kuuluisaksi myös pommikoneistaan, joita olivat muun muassa Dornier Do 17 eli ”lentävä lyijykynä” ja sen seuraaja Do 217. Se oli alun perin matkustajakone, vaikka runko ei sopinutkaan hyvin matkustajien kuljetukseen.

Dornier kehitti toisen maailmansodan nopeimman potkurikoneen, Dornier Do 335 -hävittäjän.

## Toisen maailmansodan jälkeen
Sodan jälkeen Claude Dornier ja hänen yhtiönsä toimivat Espanjassa ja Sveitsissä. Dornier palasi Saksaan 1954, jolloin Saksan jälleenvarustautuminen alkoi. 

Dornier pyrki kehittämään STOL-lentokoneita kuten Dornier Do 27 ja Dornier Do 28. Vuonna 1974 valmistui Dassault Breguet Dornier Alpha Jet -harjoitushävittäjä, joita jotkut Nato-maat tilasivat käyttöönsä.

Vuonna 1985 Daimler-Benz-yhtymä osti Dornierin.

## Loppu
Vuonna 1996 Dornierien osake-enemmistö myytiin yhdysvaltalaiselle Fairchild Aircraftille, jolloin syntyi Fairchild Dornier. Tämä yhtiö ajautui vararikkoon vuonna 2002. Konkurssipesää purkamaan perustettiin M7 Aerospace -niminen yhtiö. Dornierin satelliittiteollisuus oli jo ennen vararikkoa siirtynyt Daimler-Benz Aerospacen osaksi ja sitä kautta EADSille.

## Dornierin lentokoneet
1920-luvulla
*Dornier Do J
*Dornier Do Y
*Dornier Y
*Dornier P
*Dornier Do X

1930-1945
*Dornier Do 10
*Dornier Do 11
*Dornier Do 12
*Dornier Do 13
*Dornier Do 14
*Dornier Do 15
*Dornier Do 16
*Dornier Do 17
*Dornier Do 18
*Dornier Do 19
*Dornier Do 22
*Dornier Do 23
*Dornier Do 24
*Dornier Do 26
*Dornier Do 29
*Dornier Do 212
*Dornier Do 214
*Dornier Do 215
*Dornier Do 216
*Dornier Do 217
*Dornier Do 247
*Dornier Do 317
*Dornier Do 335
*Dornier Do-X

1945-2002
*Dornier Do 25
*Dornier Do 27
*Dornier Do 28
*Dornier Do 31
*Dornier Do 32
*Dornier Do 128
*Dornier Do 228
*Dornier Do 231
*Dornier 328
*Dornier 328Jet
*Dornier 528
*Dornier 728
*Dornier 928
*Dassault-Breguet/Dornier Alpha Jet

## Satelliitteja
* Cluster

## Lähteet

## Aiheesta muualla
* Dornier Medtech
* Dornier 247 suunnitelma
Brian Boru

**Brian Boru** (*Brian Bórumha mac Cennétig*) (941 – 23. huhtikuuta 1014) oli Irlannin ylikuningas (*Ard-Rí*) vuosina 1002–1014. Hänen valtakaudellaan Irlannissa taisteltiin viikinkejä vastaan sekä uudelleenrakennettiin tuhoutuneita kirjastoja ja luostareita.

Boru sai surmansa Clontarfin taistelussa Dublinin lähistöllä vuonna 1014. Viikingit kuitenkin hävisivät taistelun ja menettivät samalla valta-asemansa Irlannista.

## Lähteet

## Aiheesta muualla
Georgi Berijev

**Georgi Mihailovitš Berijev** () (13. helmikuuta 1903 Tiflis – 12. heinäkuuta 1979 Moskova) oli neuvostoliittolainen lentokoneinsinööri, tekniikan tohtori (1961) ja insinööripalvelun kenraalimajuri, joka tuli kuuluisaksi lentoveneistään.

Hän valmistui vuonna 1923 Tiflisin rautatiekoulusta (nyk. Tbilisi) ja siirtyi Leningradin polytekniseen instituuttiin. Hän opiskeli laivanrakennusosastolla ja valmistui lentokoneinsinööriksi vuonna 1930. Tämän jälkeen hän toimi suunnittelutoimistossa yhdessä ranskalaisen P. E. Richardin kanssa. Hänestä tuli vuoden 1930 lopussa v.t. pääsuunnittelija keskussuunnittelutoimisto Menšinskiin. 

Hän johti lokakuusta 1934 vuoteen 1968 asti Merilentokoneiden keskussuunnittelutoimistoa Taganrogissa. Se sai hänen nimensä joulukuussa 1989.

Berijev sai Neuvostoliiton valtionpalkinnon vuonna 1947 Berijev Be-6-koneesta ja vuonna 1968  Berijev Be-12-koneesta. Hän sai myös Lenin-palkinnon kahdesti.

Beriejevin lentokoneita valmistaa vuonna 2006 venäläinen Berijev-yhtiö.

## Lähteet

## Aiheesta muualla

* Berijev-yhtiön sivusto  (englanti ja venäjä)
* Berijev-yhtiö Taganrog-porttaalilla (englanti)
Werner Arber

**Werner Arber** (s. 3. kesäkuuta 1929 Gränichen, Aarau) on sveitsiläinen mikrobiologi. Hän teki luonnontieteisiin liittyvän diplomityön Zürichin teknillisessä korkeakoulussa (ETH Zürich) ja väitteli biologian tohtoriksi Geneven yliopistossa vuonna 1958. Myöhemmin hän oli molekyyligenetiikan professori Genevessä ja vieraileva professori Kalifornian yliopistossa. Vuodesta 1971 Arber oli Baselin yliopiston professori.

Hän sai Daniel Nathansin ja Hamilton Smithin kanssa vuonna 1978 Nobelin lääketieteen palkinnon restriktioentsyymien löytämisestä. Heidän työnsä johti rekombinantti-DNA-teknologian (rDNA) kehittymiseen. Tällä teknologialla voidaan tuottaa hormonilääkkeitä soluviljelmissä, yleensä kolibakteerien avulla. Tyypillisiä tuotettavia lääkeaineita ovat insuliini, kasvuhormoni ja erilaiset rokotteet.

Hän on ollut Paavillisen tiedeakatemian jäsen vuodesta 1981 ja Academia Europæan jäsen vuodesta 1989. Vuonna 2011 hänet nimitettiin sen puheenjohtajaksi ensimmäisenä protestanttina.

## Lähteet

## Aiheesta muualla
* Biography The Nobel Foundation